Henry Chidozie Ugwunna

Henry Chidozie Ugwunna (s. 19. toukokuuta 1989 Emo) on nigerialainen jalkapalloilija, joka on vapaa pelaaja. Ugwunna edusti viimeksi Suomen Veikkausliigassa pelaavaa Tampereen Ilvestä. Pelipaikaltaan Ugwunna on hyökkääjä.

Ugwunna pelasi vuodet 2011–2013 Brasiliassa. Vuonna 2011 hän edusti Série D:n Cruzeiro RS:tä pelaten kolme ottelua ja tehden yhden maalin. Vuonna 2012 hän pelasi Série B:n Arapiraquensessa kolme ottelua ilman maaleja. Seuraavana vuonna hän pelasi Série C:ssä Clube de Regatas Brasilin riveissä viisi ottelua.

Kauden 2013–2014 Ugwunna vietti Alankomaiden kolmanneksi korkeimman sarjatason Topklassen Haaglandiassa. Hän teki 13 pelaamassaan pelissä kahdeksan maalia.

Vuonna 2014 Ugwunna siirtyi Suomen Ykkösen Valkeakosken Hakaanhttp://kymppipaikka.fi/Ykkonen/Hakalle-hyokkaysvoimaa. Kauden 2014 aikana hänelle kertyi Hakassa 21 ottelua, joissa hän onnistui maalinteossa neljä kertaa.

Tammikuussa 2015 Ugwunna meni testiin Veikkausliigaan MyPan tilalle nousseeseen Tampereen Ilvekseenhttp://www.veikkausliiga.hs.prewise.com/News.aspx?type=&ID=57413. Ugwunna teki ensimmäisessä Liigacupin ottelussa KuPSia vastaan Ilveksen molemmat maalithttp://www.veikkausliiga.hs.prewise.com/News.aspx?type=&ID=57552http://www.ilvesedustus.com/uutiset.html?a100=484  ja solmi tamperelaisseuran kanssa yksivuotisen sopimuksen helmikuussa 2015.http://www.veikkausliiga.hs.prewise.com/News.aspx?type=&ID=57651http://www.ilvesedustus.com/uutiset.html?a100=493  Hän loukkaantui pahasti vielä saman kuun aikana Liigacupin ottelussa polven ristisiteiden hajottua. Ugwunna palasi pelikentille syyskuussa Kuopion Palloseuraa vastaan tehden samalla pääsarjadebyyttinsä.http://www.ilvesedustus.com/uutiset.html?17973 Ensimmäisen veikkausliigamaalinsa Ugwunna teki seuraavassa kuussa SJK:n verkkoon. Hän pelasi kauden aikana neljässä Veikkausliigan ottelussa tehden yhden maalin. 

 Lähteet 

 http://nr.soccerway.com/players/henry-chidozie-ugwunna/199976/
 http://www.ilvesedustus.com/uutiset.html?493 

 Viitteet

Luokka:Nigerialaiset jalkapalloilijat
Luokka:Vuonna 1989 syntyneet
Luokka:Elävät henkilöt